Free Faces

Free Faces bola slovenská rocková skupina, ktorá vznikla v roku 1997Sme.sk: Hľadači krásy na Slovensku vymierajú pôvodne ako nujazzové inštrumentálne trio v obsadení Oskar Rózsa, Andrej Šeban a Marcel Buntaj. Začiatkom roku 1998 sa k nim pripojil spevák Maroš Hečko z alternatívnej skupiny Bezmocná hŕstka s úmyslom zhudobniť niekoľko básní amerického beatnického básnika Lawrencea Ferlinghettiho pri príležitosti vydania jeho výberovej bibliofílie I Am Waiting v Hečkovom vydavateľstve Silberman. Krátko nato v apríli skupina debutovala štvorskladbovým EP s názvom I Am Waiting: Free Faces for Lawrence Ferlinghetti, ktoré sprevádzalo knižnú publikáciu.Sme.sk: Bratislavské vydavateľstvo Silberman pokrstí Ferlinghettimu knihu spolu s CD skupiny Free FacesSme.sk: Nové knižné tituly o Beat Generation Členovia skupiny, motivovaní perspektívnymi výsledkami, sa následne rozhodli pokračovať v spoločnej tvorbe.

Na jeseň toho istého roku im vyšiel prvý LP album Almost True Story a dočkal sa pozitívnych reakcíí zo strany kritikov aj poslucháčskej verejnosti. Skupina zaň v roku 1999 získala dve Ceny Hudobnej akadémie v kategóriách najlepšia audionahrávka a najlepší obal. Free Faces taktiež získali ocenenie v kategórii objav roka. Pripravovali sa ambiciózne plány na účinkovanie skupiny v zahraničí,Sme.sk: Novým prekvapením na hudobnej scéne je skupina Free Faces no takmer nič sa z nich nezrealizovalo.

Počas prípravy druhého albumu došlo v roku 2000 k dočasnému rozchodu skupiny kvôli nezhodám ohľadom jazyka, v ktorom mali byť nové skladby naspievané. Kým spevák Hečko naďalej presadzoval angličtinu, zvyšní členovia chceli pracovať so slovenskými textami.Sme.sk: Free Faces fungujú a vydávajú albumSme.sk: Free Faces totálne, nežne a tragicky Napriek vnútornej kríze sa skupine podarilo nájsť konsenzus a album dokončiť. Ten vyšiel na jar v roku 2001 ako dvojdiskový komplet pod názvom La Belle Epoque a takisto zaznamenal úspech. Na udeľovaní hudobných cien Aurel skupina neskôr s albumom zvíťazila v kategórii obal roka i v prestížnej kategórii skupina roka.Musicscaper.sk: Aurel Po absolvovaní letného turné sa skupina Free Faces v dôsledku profesionálnej zaneprázdnenosti jej jednotlivých členov rozpadla.

K efemérnemu oživeniu ich spolupráce došlo v roku 2009, keď Maroš Hečko na webovej stránke svojej vydavateľskej spoločnosti vyhlásil autorskú súťaž nazvanú Krylovci, ktorej podstatou bolo zaujímavo prearanžovať niektorú zo skladieb Karla Kryla z jeho najznámejšieho albumu Bratříčku, zavírej vrátka (1969).Azyl.sk: Projekt Azyl Music Free Faces nesúťažne spracovali skladbu „Pasážová revolta“.Azyl.sk: Krylovci

Názov skupiny Free Faces pochádza z raného obdobia jej existencie, kedy bola ešte triom. Súčasne s akronymom Bušero používala aj označenie Three Faces, z ktorého sa neskôr na základe zvukovej podobnosti vyvinul tvar Free Faces.Dotyky.net: Free Faces Hudobný materiál z tohto obdobia vyšiel pod hlavičkou formácie Šeban – Rózsa – Buntaj ako dvojalbum s názvom Milión bohov v roku 1999.

 Zostava 
 Maroš Hečko – spev, klávesové nástroje, samplovanie
 Oskar Rózsa – basová gitara, klávesové nástroje, programovanie, editovanie, samplovanie, bicie nástroje, perkusie, buzuki, spev, sprievodné vokály
 Andrej Šeban – gitara, klávesové nástroje, zvukové efekty, samplovanie, spev, sprievodné vokály
 Marcel Buntaj – bicie nástroje, perkusie, klávesové nástroje, sprievodné vokály
Koncertní spoluhráči:
 Marián Čekovský – klávesové nástroje
 Igor Sabo – perkusie
 Ľubor Priehradník – klávesové nástroje, trúbka

 Diskografia 
 LP 
 Almost True Story (1998) 
 La Belle Epoque (2001)

 EP  
 I Am Waiting: Free Faces for Lawrence Ferlinghetti (1998)

 Iné skladby 
 „Pasážová revolta“ (2009)
Skladba bola prezentovaná iba na internete

 Referencie 

 Externé odkazy 
 Fotografia skupiny Free Faces

Kategória:Hudobné skupiny z 1997
Kategória:Hudobné skupiny ukončené v roku 2001